SVET STARŠEV OŠ ČEPOVAN

ZAPISNIK SESTANKA SVETA STARŠEV

Četrtek, 13. 10. ob 17. 30 v prostorih OŠ Čepovan.

Prisotni: Miroslav Šuligoj Bremec, Tomaž Kovačič, Alenka Sedej, Agata Slivka, ravnateljica Helena Simčič.

Dnevni red:

1. Izvolitev novega predstavnika Sveta staršev v Svet zavoda OŠ Čepovan
(zamenjave sedanjega predstavnika Miroslava Šuligoja B. z novim / predlagan je Tomaž Kovačič)

Določenim članom Sveta zavoda OŠ Čepovan se je iztekel mandat. Prišlo je do situacije, ko sta v Svetu zavoda OŠ Čepovan zakonca Marinka in Miro, kar je zaradi družinske povezanosti »nehigienično«. Zamenjal bi se Miro. Predlagan je Tomaž Kovačič iz Lokovca. Ravnateljica pove, da je to edina pravilna odločitev. Tomažu se predstavi Svet zavoda OŠ Čepovan, sestava in delo čez šolsko leto. Na koncu sprejme mesto v Svetu zavoda OŠ Čepovan TOMAŽ KOVAČIČ in tudi ostali člani se strinjajo z predlogom.

**Sklep: Tomaž Kovačič sprejme mesto v Svetu zavoda OŠ Čepovan in ostali člani Sveta staršev OŠ Čepovan ga potrdijo.**

1. Poročilo z zadnjega srečanja Aktiva sveta staršev, ki je junija potekal v Kobaridu

Miro je bil prisoten na sestanku Aktiva sveta staršev, ki je potekal v Kobaridu. Sodelujočim se je najprej predstavila šola iz Kobarida. Imajo par dobrih zamisli. Npr. vsako leto si izberejo določeno temo (lansko leto so izbrali varnost v prometu), ki jih spremlja skozi celo leto, jo obdelujejo, spoznavajo. Druga stvar, ki jo je izpostavil je kotiček v knjižnici. V njem se enkrat na teden srečajo vsi učenci, kjer zaploskajo sošolcem, kateri so dosegli kak pomemben dosežek. Čez leto pridejo na vrsto vsi učenci.

Vsaka šola je tudi predstavila razne probleme, s katerimi se srečujejo med letom. Nekatere imajo kar hude težave. Navedli so jih kar nekaj. Razne hude nesreče v okviru šole ter problemi ob odzivih šole do svojcev oz. odgovornost ravnatelja ob takih nesrečah.

Ravnateljica se naveže na šolska igrala in ob tem pove, da morajo biti vsako leto pregledana ter imeti certifikat. Vsako leto pride tudi zdravstvena inšpekcija. Letos je naši šoli napisala dve odločbi. Po prvi so morali vse učilnice prebelit. Po drugi odločbi pa sta bili dve gugalnici poškodovani-počena plastika sedala. Ena se je že zamenjala. Pove še, da je glede varnosti vse zagotovljeno in da se nesreč ne da povsem preprečiti.

Miro pove, da je namen seznanitev dobrih in slabih primerov sodelujočih šol v aktivu staršev zgolj nauk, iz katerega se lahko kaj naučimo.

Pove še, da so jih opozorili na bolj aktivno vlogo pri izbiri oz. potrditvi delovnih zvezkov ob koncu šolskega leta. Svet staršev naj bi ob tem sklical redno sejo. Na naši šoli imamo nekoliko višjo ceno delovnih zvezkov zaradi kombiniranega pouka. Otroci morajo tudi sami veliko delati. Alenka pove, da se starši ne moremo strokovno opredeljevati glede izbire in moramo zaupat učiteljem. Moti jo samo malo prepisovanja. Otroci samo obkrožujejo, dopolnjujejo. Ravnateljica pripomni, da so določeni delovni zvezki tudi učbeniki. Od tu tudi višja cena. Popolnoma pa zaupa strokovni izbiri.

1. Problematika povezana s prevozi otrok na popoldanske dejavnosti v Novo Gorico, ki jih izvajajo zaposleni na OŠ Čepovan

Problem je nastal, ko je Agata prosila Marinko za prevoz Ane v Novo Gorico. Privolila je v prevoz, če bo imela prostor v avtu na zadnjem sedežu. Na sprednjem sedežu pa iz varnostnih razlogov ne želi voziti otrok. Nastal je problem v različnem tolmačenju predpisa, ki prepoveduje oz. dovoljuje vožnjo otrok na sprednjem sovoznikovem sedežu. V primeru, da voznik sprejme nekoga v avto-ga pelje, zanj kazensko in odškodninsko odgovarja. Alenka izpostavi, da to v bistvu ni stvar šole. Ravnateljica pove, da za vsako vožnjo otrok, učiteljem napiše potni nalog. S tem je odgovornost na ravnateljici. Drugo pa so prevozi, ki se jih opravi kot uslugo nekomu oz. ko nek otrok nima prevoza na popoldansko dejavnost v Novo Gorico. To ni stvar šole.
Namen osvetlitve te problematike je bilo, da se starše obvesti, da v primeru takih prevozov se vsa odgovornost, tako kazenska kot odškodninska (v primeru nesreče) prenese na voznika.

Tomaž pove, da je bila podana ideja o vožnji z šolskim minibusom na popoldanske dejavnosti v N.G. Ravnateljica pove, da hišnika z dodatnimi deli ne more obremenjevati, ker ima že tako nadure. Poleg tega imajo otroci tako različne ure in dneve dejavnosti, da se jih ne more uskladiti.

1. Razno
* Agata poda pripombo glede dolgega usklajevanja verouka s šolo. Ravnateljica pove, da so šolsko delo in prevozi na prvem mestu. Usklajevanje po njenem mnenju ni trajalo več kot prejšnja leta.
* Alenko zanima, zakaj naši otroci ne morejo imeti strokovno usposobljenega učitelja telovadbe. Ravnateljica razloži, da je to vezano na dodeljene ure, ki jih šola prejme z ministrstva in je s tem povezano tudi zaposlovanje dodatnih učiteljev.
* Ravnateljica seznani svet staršev s popravki Pravil šolskega reda. Spremenjena je uporaba mobilnih telefonov. Mobilni telefon mora biti izključen od vhoda v šolo do odhoda iz šole. Poleg tega je dodano, da naj poleg drugih dragocenosti ne prinašajo učenci v šolo mobitele, tablice. V pravilnik pa niso vnesli odvzemanje mobilnega telefona ob uporabi. Predlagano je, da se staršem skupaj s zapisnikom sestanka posreduje tudi link do Pravil šolskega reda, ki je objavljen na spletni strani šole.

Sklep: poleg zapisnika predstavniki razredov posredujejo staršem tudi link Pravil šolskega reda.

**Sklep: Svet staršev je podal pozitivno mnenje k spremembam pravil šolskega reda.**

Zaključek sestanka: ob 19.00 uri.

Zapisnikar: Predsednik Sveta staršev OŠ Čepovan

Mihaela Murovec Miroslav Šuligoj Bremec